

**CYFARFOD GWEITHREDOL Y GANGEN  
 6 Gorffennaf 2022**

**COFNODION**

Yn bresennolRhun ap Iorwerth AS, Cadeirydd  
David Rees AS (Is-Lywydd)  
Delyth Jewell AS  
Alun Davies AS  
Rhianon Passmore AS  
  
YsgrifenyddiaethAl Davies, Ysgrifennydd Dros Dro y Gangen  
Enfys Roberts, Tîm Cysylltiadau Rhyngwladol

1. **YMDDIHEURIADAU AM ABSENOLDEB**

Natasha Asghar AS  
Sam Rowlands AS

1. **COFNODION Y CYFARFOD DIWETHAF** - Papur CPA 6S-22-01(**DOGFEN 1**)

Derbyniwyd y cofnodion fel cofnod cywir.

1. **MATERION SY’N CODI O’R COFNODION**

Roedd y materion sy’n codi o’r Cofnodion wedi'u gweithredu.

1. **ADOLYGIAD O WEITHGAREDDAU DIWEDDAR**

**Adborth ar gyfarfodydd, ymweliadau, digwyddiadau a chynadleddau   
 diweddar a chamau dilynol**

* *70fed Seminar San Steffan (****DOGFEN 2****)  
  14 - 18 Mawrth  
    
  Roedd Sam Rowlands AS a Natasha Asghar AS yn bresennol yn y Seminar a dosbarthwyd eu hadroddiad.*
* *51fed Cynhadledd Flynyddol BIMR (****DOGFENNAU 3****)  
  Ynys Manaw 23-25 Mawrth*

Roedd y Cadeirydd yn ogystal â Natasha Asghar AS yn bresennol yn y gynhadledd ranbarthol.  
  
Roedd Rhianon Passmore AS yn bresennol yn rhithwir yn y Cyfarfod Cyffredinol Blynyddol a Chyfarfod Pwyllgor Llywio Seneddwragedd y Gymanwlad ac wedi’i hethol yn Is-Gadeirydd Rhanbarthol Seneddwragedd y Gymanwlad, a chafodd ei llongyfarch gan yr Aelodau ar hynny.

Yn anffodus, bu’n rhaid i David Rees AS, Is-Lywydd y Gangen, dynnu yn ôl o'r gynhadledd er mwyn cyflawni dyletswyddau Cyfarfod Llawn y Senedd.

Roedd y Gynhadledd yn canolbwyntio ar y thema “C*raffu Effeithiol*”. Yn anarferol, nid oedd unrhyw siaradwyr allanol, ond yn hytrach cafodd y cynrychiolwyr a oedd yn bresennol gyfle chwarae rhan ryngweithiol iawn yn y trafodion ac i drafod arferion o fewn eu deddfwrfeydd eu hunain.  
  
Roedd adroddiad cryno a deunyddiau eraill yn ymwneud â'r gynhadledd wedi cael eu dosbarthu.

* *Cyfarfod Pwyllgor Gweithredol Canol Blwyddyn y CPA  
  Assam, India  
  9 Ebrill*Roedd yr Ysgrifennydd Rhanbarthol Jon Davies wedi dosbarthu crynodeb o gyfarfod y Pwyllgor Gweithredol Rhyngwladol hwn a oedd yn cynnwys trafodaethau ar y materion a ganlyn:  
    
  -Gwella cydbwysedd rhwng y rhywiau yn y CPC ac ar y Pwyllgor   
   Gweithredol;
* Recriwtio Ysgrifennydd Cyffredinol yn y dyfodol.
* Statws CPA yn y DU, a bod
* Trinidad a Tobago wedi cael ei gadarnhau fel cynhalwyr Senedd Ieuenctid nesaf y Gymanwlad ddiwedd 2022.  
    
  Nododd y Cadeirydd y byddai'r Senedd, unwaith eto, yn gobeithio enwebu Aelodau o Senedd Ieuenctid Cymru i gynrychioli ein Cangen, a chefnogwyd hyn.
* *Ymweliad gan Senedd Daleithiol Western Cape (****DOGFEN 4****)  
  3 Mai*

Nododd y Cadeirydd yr ymweliad cadarnhaol hwn, yr oedd sawl Aelod o’r Gangen yn rhan ohono. Roedd y cynrychiolwyr o’r Western Cape dan arweiniad y Llefarydd yn ddiolchgar iawn ac wedi siarad yn frwd am y rhaglen a gawsant yn y Senedd, a oedd yn cynnwys ystod o sesiynau o Senedd Ieuenctid Cymru i waith y Pwyllgor Cyllid. Roedd nodyn byr ynghylch yr ymweliad wedi cael ei ddosbarthu.

* *Cyfarfod Rhithwir Pwyllgor Llywio Seneddwragedd y Gymanwlad BIMR   
    
  6 Mehefin*

Nid oedd unrhyw Aelodau o’r Gangen yn bresennol ar gyfer y cyfarfod hwn, yr oedd yr Ysgrifennydd Dros Dro wedi'i arsylwi.  
  
Y prif bwyntiau trafod oedd Prosiect Seneddau Cynhwysol y BIMR, cynllunio’r gyllideb, a chynhadledd nesaf Seneddwragedd Rhanbarthol y Gymanwlad.  
  
Noder: Yn dilyn y cyfarfod, dywedodd Helen Haywood (Ysgrifenyddiaeth y BIMR) ei bod wedi anfon manylion Cyfarfodydd BIMR Seneddwragedd y Gymanwlad at bob un o’n cynrychiolwyr Seneddwragedd y Gymanwlad ac yn y dyfodol, ni waeth pa drefniadau cylchdroi presennol sydd ar waith yn y Senedd, gall y tri Aelod fod yn bresennol, a byddai hynny’n well na pheidio â chael yr un Aelod etholedig yn bresennol, fel y digwyddodd yn y cyfarfod hwn.

* *Cyfarfod BIMR Seneddwyr y Gymanwlad ag Anableddau   
  Cyflwyniad: Mynediad i Gronfa Swyddfeydd Etholedig  
  Rhithwir (dan arweiniad Senedd yr Alban)  
  13 Mehefin*Roedd Mark Isherwood AS, fel ein Hyrwyddwr Seneddwyr y Gymanwlad ag Anableddau, yn bresennol yn y cyfarfod hwn, dan arweiniad Senedd yr Alban, a oedd yn canolbwyntio ar Gronfeydd Mynediad i Seneddwyr ag Anableddau.
* *Sesiwn Grŵp Gweithgor Argyfwng Hinsawdd BIMR (***DOGFEN 5***)  
  Rhithwir (dan arweiniad Senedd yr Alban)  
  27 Mehefin*Nid oedd Llyr Gruffudd AS, gwaetha'r modd, yn gallu dod i’r sesiwn hon. Fodd bynnag, roedd Clerc ei Bwyllgor a swyddogion Ymchwil yn bresennol i roi adborth. Roedd y sesiwn (a gynhaliwyd eto gan Senedd yr Alban) yn canolbwyntio ar *Offeryn Datblygu Cynaliadwy ac Asesu Effaith* Holyrood.

Mae nodyn o'r sesiwn wedi'i ddosbarthu.

* *Ymweliad gan Ms Sonia Hornerey AS (De Cymru Newydd)   
  28 Mehefin*Roedd yr ymweliad hwn gan Sonia Hornerey AS o Gynulliad Deddfwriaethol De Cymru Newydd wedi cynnwys y cyfle i gwrdd â Rhianon Passmore AS, Delyth Jewell AS, Natasha Asghar AS a Joyce Watson AS i drafod cynrychiolaeth y Senedd o fenywod a gwaith Seneddwragedd y Gymanwlad.
* *Ymweliad astudio gan Bwyllgor Cyfrifon Cyhoeddus   
  Cynulliad Taleithiol Balochistan (Pacistan)  
  5 Gorffennaf*Cynhaliwyd yr ymweliad hwn, a gymerodd fisoedd lawer i’w drefnu a’i aildrefnu, y diwrnod blaenorol o’r diwedd, ac roedd yn cynnwys sesiynau gyda thîm clercio Pwyllgor Cyfrifon Cyhoeddus y Senedd yn ogystal â gyda Swyddfa Archwilio Cymru.  
    
  Roedd yn braf bod nifer o Aelodau’r Gangen wedi gallu cyfarfod â’r cynrychiolwyr dros ginio.

5. **BLAENGYNLLUNIO**

**Cyfarfodydd, ymweliadau, digwyddiadau a chynadleddau   
 arfaethedig**

* *Ymweliad Gan Mr Adam Searle, Aelod o'r Cyngor Deddfwriaethol, Senedd De Cymru Newydd  
  12 Gorffennaf*Byddai rhaglen Mr Searle, yr wythnos ganlynol, yn cynnwys cyfarfodydd gyda Llŷr Gruffudd AS a John Griffiths AS, ar ôl iddo fynegi diddordeb yng ngwaith pwyllgorau'r Senedd y maent yn eu cadeirio.
* *Sesiwn Hyfforddi Cennad Arsylwi Etholiad BIMR   
  Rhithwir  
  14-15 Gorffennaf*Roedd Alun Davies AS, Delyth Jewell AS a’r Dirprwy Lywydd David Rees AS wedi mynegi diddordeb mewn mynychu'r Sesiwn Hyfforddi hon yr wythnos ganlynol, a nododd y Cadeirydd pa mor falch yr oedd fod y tri o'n Haelodau wedi cael eu derbyn i fynychu'r sesiynau hyn.  
    
  Nodyn: Yn anffodus, nid oedd David Rees AS yn gallu bod yn bresennol oherwydd gwrthdaro â dyletswyddau cadeirio’r Senedd.
* *65ain Cynhadledd Seneddol y Gymanwlad (CPC)   
  Halifax, Nova Scotia,   
  Canada 20-26 Awst*

Nododd y Cadeirydd fod ein cynrychiolwyr olaf ar gyfer Cynhadledd Seneddol y Gymanwlad eleni bellach wedi'u dewis, a dewiswyd yr Aelodau a ganlyn:

**Sarah Murphy AS  
Laura Jones AS**  
**Huw Irranca-Davies AS**  
Dymunodd y Cadeirydd yn dda i Sarah, Laura a Huw yn y Gynhadledd ac edrychodd y Gangen ymlaen at ddysgu o'u profiadau maes o law.

Nodyn: Wedi hynny bu'n rhaid i Laura Jones AS dynnu'n ôl o'r gynhadledd.

* *CPA y DU – Gweithdy Masnach Cychwynnol ar gyfer Tiriogaethau Tramor, Tiriogaethau Dibynnol y Goron a’r Deddfwrfeydd Datganoledig.*

*San Steffan  
13-15 Medi*Gwahoddwyd y Gangen i enwebu hyd at ddau Aelod i fynychu'r Gweithdy hwn. Roedd Llefarwyr Masnach y Pleidiau ac Aelodau *Pwyllgor yr Economi, Masnach a Materion Gwledig* wedi cael blaenoriaeth ar gyfer y cyfle hwn er efallai y bydd rhagor o gyfleoedd i Aelodau eraill fynychu hefyd.

* *Ymweliad gan Bwyllgor Cyfrifon Cyhoeddus St Helena  
  21 Medi (i'w gadarnhau)*Bydd yr ymweliad dros dro hwn yn cael ei gadarnhau dros doriad yr haf a byddai Aelodau'r Gangen yn cael eu hysbysu os bydd yn mynd yn ei flaen.  
    
  Nodyn: Ers hynny mae'r ymweliad hwn wedi cael ei aildrefnu a bydd yn cael ei gynnal ym mis Ionawr 2023.
* *Cynhadledd BIMR Seneddwragedd Rhanbarthol y Gymanwlad  
  Gibraltar  
  4-7 Hydref*Roedd y dyddiadau bellach wedi'u cadarnhau ar gyfer cynhadledd nesaf BIMR Seneddwragedd Rhanbarthol y Gymanwlad a fyddai'n cael ei chynnal gan Gangen Gibraltar.

Gwahoddwyd y Senedd i anfon hyd at dri chynrychiolydd yn ogystal â Swyddog cysylltiedig.

Byddai Rhianon Passmore AS, Delyth Jewell AS a Natasha Asghar AS, fel Aelodau Pwyllgor Llywio'r Gangen, yn cael eu blaenoriaethu ar gyfer y cyfleoedd hyn yn y lle cyntaf.  
  
Nodyn: Cynrychiolwyr olaf y Gangen oedd Rhianon Passmore AS, Heledd Fychan AS a Buffy Williams AS.

1. **EITEMAU NEWYDD / UNRHYW FATER ARALL**

**Cynnig y Senedd i gynnal cynhadledd BIMR yn y dyfodol**  
Nododd y Cadeirydd, gan mai nôl yn 2014 oedd y tro diwethaf i’r Senedd gynnal Cynhadledd BIMR lawn, ei bod bellach yn amserol dechrau trafodaethau ynghylch cynnal cynhadledd arall yn ddiweddarach yn ystod tymor y Senedd hon.

Roedd cefnogaeth aruthrol gan yr Aelodau a oedd yn bresennol y dylai'r Senedd nawr ystyried cyflwyno cais i gynnal cynhadledd BIMR naill ai yn 2024 neu 2025.   
  
Eglurodd y Cadeirydd fod y Cynadleddau Rhanbarthol yn gweithredu yn ôl trefniant “*y rhai sy’n cynnal y digwyddiad sy’n talu*” a bod cost sylweddol a llawer o waith yn gysylltiedig â’u cynnal. Felly, byddai angen codi hyn gyda’r Llywydd (Llywydd y Gangen) a Manon Antoniazzi (Ysgrifennydd y Gangen a CEX/Clerc) er mwyn sicrhau y gellid darparu’r cyllid a’r adnoddau gofynnol i ni gynnal cynhadledd lwyddiannus.

7. **DYDDIAD CYFARFOD YN Y DYFODOL:**

Mis Hydref 2022 (I'w gadarnhau)

**DIWEDD**